07/08/2019 | Administración LocalMunicipal
Mugardos
Avocación de competencias pola Alcaldía, aprobación de licenzas de obras

A Sra. alcaldesa-presidenta do Concello de Mugardos ditou, con data 29 de xullo do actual a resolución que de seguido se transcribe: RESOLUCIÓN DA ALCALDÍA NÚM.826/2019 Tendo en conta que non se ten constituído a nova Xunta de Goberno Local, esta Alcaldía considera necesario continuar a tramitación das licenzas de obras e proceder polo tanto á aprobación das licenzas que a continuación se indicarán, por non causar un prexuízo maior aos interesados pola demora que se xeraría no caso de agardar á constitución da nova Xunta de Goberno Local. En tanto, de conformidade co establecido no artigo 10 da Lei 40/2015, do 1 de outubro, de réxime xurídico do sector público, respecto da avocación de asuntos, RESOLVO: Primeiro. –Avocar a competencia (delegada na Xunta de Goberno Local mediante a Resolución de Alcaldía núm 658/20016 de 16.08.2016, punto cuarto, apartado primeiro) para “Concesión de licenzas de obras”, de xeito puntual e única e exclusivamente para conceder as licenzas de obras que de seguido se relacionan. Segundo. –Aprobar as seguintes licenzas de obras: A) LICENZAS DE OBRAS – D. MARCO MANUEL EL ABASSI DEL APIO e Dna. NATALIE ANN IORGA SOBOL VELOSO (EXPTE.2019/U022/000010) segundo solicitude de data 8 de marzo de 2019 e documentación complementaria presentada o 01.04.2019 (N. R. E.1.912), o 07.05.2019 (N. R. E.2.638) e o 28.06.2019 (N. R. E.4.090), para construción de vivenda unifamiliar en Boado, parcela de referencia catastral: 4418610NJ6141N, segundo “Proyecto básico de vivienda unifamiliar en Mugardos” asinado polo arquitecto Joakina Mitrica Briegas, Anexo de subsanación de deficiencias de marzo de 2019, Obras complementarias de urbanización de abril e xuño de 2019 e plano de emplazamento e urbanización modificado 01-D, asinados polo mesmo arquitecto. Unha vez depositada fianza na tesourería municipal en data 07.07.2019 para garantir as obras de urbanización polo importe de (4.411,60 €), e asinada a correspondente escritura pública de segregación e cesión gratuíta de terreo (61,00 m 2 ), en data 19.07.2019. De acordo co proxecto e anexos presentados, a parcela conta con acceso rodado público, abastecemento por rede municipal, evacuación de augas residuais por rede municipal e distribución de enerxía eléctrica en baixa tensión e telecomunicacións, sendo necesarias obras complementarias de urbanización. De acordo co art.142 da LSG é unha obra suxeita e licenza. A parcela está cualificada polo PXOM vixente como Solo Urbano de Baixa Densidade (SU-BD). Consta a autorización de AESA para a construción da vivenda unifamiliar e o uso do guindastre do 15.04.2019 con entrada no rexistro do Concello do 08.05.2019 (N: R. E. 2.685). A finalidade da licenza é: – A execución da urbanización (87 m 2 ), que inclúe a cesión de terreos para ampliar a vía (61 m 2 ), na fronte da parcela á rúa Celso Emilio Ferreiro, coas seguintes características:  Firme flexible con base de zahorra e pavimentos de aglomerados asfálticos en quente. A parte que se amplía será continua coa vía existente, seguindo a mesma rasante sen chanzos, e coa pendente necesaria para desaugar aos sumidoiros.  Canalización para pluviais en continuidade coa cuneta e dous sumidoiros con reixa de fundición.  Acometida á rede de saneamento municipal.  Acometida á rede de abastecemento municipal.  Soterrados da rede de baixa tensión e de telecomunicacións na fronte da parcela e acometidas da vivenda.  Traslado e colocación do poste de iluminación pública ao límite da zona de cesión. En relación ao anexo ao proxecto de obras complementarias de urbanización presentado no rexistro do Concello o 08.07.2019 (N. R. E.4.403), e asinado polo arquitecto redactor do proxecto Joakina Mitrica Briegas o 08.07.2019, obsérvase o seguinte: – Corríxese a descrición dos imbornais, que terán reixas de fundición. – Para o traslado do oste, mantense un prezo diferente ao de 601 € da ordenanza fiscal núm 4 (BOP núm 246 do 27.12.2013), pero ao incrementar outros o presuposto total acada o importe estimado. – Axústase ao importe estimado (presuposto de execución material) das obras de urbanización, fixándoo en 4.411,60 €. – A construción dunha vivenda unifamiliar. As condicións urbanísticas son as da ordenanza do PXOM para U-BD Solo urbano de baixa densidade, de acordo coa DT 1.ª, a Disposición derrogatoria única e o art.91 Adaptación ao ambiente e protección da paisaxe da LSG: Respecto do Código Técnico da Edificación (CTE), verifícase que o proxecto ten o contido documental establecido na dita norma (Parte I Anexo I). Para a obra de construción da vivenda presenta proxecto básico, polo que só se avalía o contido documental relativo ás condicións de seguridade contra incendios e seguridade de utilización e accesibilidade. O director da obra é o arquitecto Joakina Mitrica Briegas. Presuposto de execución material: 131.000,00 €. Prazo de inicio das obras: 6 meses. Prazo de execución: 24 meses. Prazo do que poderá solicitar prórrogas. Previo ao inicio das obras de construción da vivenda deberá presentar: – Proxecto de execución asinado por técnico ou técnica competente e visado polo colexio profesional correspondente, e obter o preceptivo permiso para o inicio das obras. – Os nomeamentos oficiais dos directores ou directoras da obra e da execución e coordinador ou coordinadora de seguridade e saúde. B) PRÓRROGAS DE LICENZAS DE OBRAS – Dna. PATRICIA CAROL HONG MALDE VIDU (EXPTE.2019/U003/000003), unha prórroga do prazo de execución das obras por un novo período de 24 meses, condicionada a que a edificación sexa rematada exteriormente, para as obras de construción de vivenda unifamiliar, en San Vitorio, e ao abeiro da licenza de obras concedida pola Xunta de Goberno Local en data 19.04.2012 (expte.2011/008/000051) e o permiso para o inicio das obras concedido pola Xunta de Goberno Local en data 07.02.2013. Terceiro. –Publicar a presente Resolución no Boletín Oficial da Provincia e dar conta ao Pleno na vindeira sesión que teña lugar. Cuarto. –Notificar a presente Resolución aos interesados. O que se fai público para xeral coñecemento. Mugardos, 30 de xullo de 2019. A alcaldesa Asdo.: María Pilar Díaz Otero